kalixlouiis/myanmar-wikipedia-corpus huggingface dataset:
ခန်းဂမိနဲသည် အမြင့် ၂၆၇၇ မီတာ (၈၇၈၃ ပေ) ရှိပြီး အိုးနန်းဂျိသည် ၂၆၄၈ မီတာ (၈၆၈၈ ပေ) ရှိသည်။
ဤတောင်ထိပ်သုံးခုကို "ဟခုတောင်၏ တောင်ထိပ်သုံးခု" (白山三峰 Hakusan San-mine) ဟု ခေါ်ကြသည်။
ဘက်ဆန်းတောင်နှင့် ဆန်းနိုမိနဲတောင်များကို ထည့်သွင်းကာ တစ်ခါတရံ "ဟခုတောင်၏ တောင်ထိပ်ငါးခု" (白山五峰 Hakusan go-mine) ဟု ခေါ်ကြသည်။
သမိုင်းနှင့် ယဉ်ကျေးမှု တောင်ပေါ် ရှုဂန်းဂိုးရဟန်းတစ်ပါးဖြစ်သည့် တိုင်းချော (Taichō) သည် ၇၁၇ ခုနှစ်တွင် ဟခုတောင်ပေါ်သို့ ပထမဆုံး တက်ရောက်ခဲ့သည်။
နှစ်များစွာသော ကာလကပင် လူအများသည် ဟခုတောင်ပေါ်သို့ ဆုတောင်းခြင်း (白山信仰 Hakusan Shinkō)အတွက် လာခဲ့ကြသည်။
တောင်ပေါ်တွင် ရျိရယာမဟိမဲနတ်ကျောင်း၏ ကျောင်းခွဲတစ်ခုရှိပြီး ၎င်းနတ်ကျောင်းသည် ခဂစီရင်စုနယ်၏ ပထမတန်းနတ်ကျောင်း (Ichinomiya)အဖြစ် သတ်မှတ်ထားခြင်း ခံခဲ့ရသည်။
ရှိရယာမဟိမဲနတ်ကျောင်းသည် ပင်မနတ်ကျောင်းတော်ဖြစ်ကာ ဂျပန်တစ်နိုင်ငံလုံးတွင် ဟခုဆန်နတ်ကျောင်း (白山神社, Hakusan jinja) ပေါင်း ခန့်မှန်းခြေ ၂၀၀၀ ရှိသည်။
၁၉၈၀ ခုနှစ်တွင် တောင်ဧရိယာ၏ ၄၈,၀၀၀ ဟက်တာကို ယူနက်စကို၏ လူသားနှင့် သက်ရှိများသီးသန့်နေရာ အဖြစ် သတ်မှတ်ခဲ့သည်။
တောင်တက်ခြင်း အသုံးများသည့် တောင်တက်လမ်းကြောင်း သုံးခု ရှိသည်။
၎င်းတို့မှာ ခန်းခိုးလမ်ကြောင်း(観光新道 Kankō Shinmichi) ၊ ဆဘိုးလမ်းကြောင်း(砂防新道 Sabō Shinmichi) နှင့် ဟိရဆဲလမ်ကြောင်း (平瀬道 Hirase-dō) တို့ ဖြစ်ကြသည်။
ခန်းခိုးလမ်းကြောင်းနှင့် ဆဘိုးလမ်ကြောင်းတို့သည် အိရှိခဝစီရင်စု၊ ဟခုဆန်မြို့တွင် စတင်သည်။
ဟိရဆဲလမ်းကြောင်းသည် ဂိဖုစီရင်စု၊ အိုးရှိရခဝဆည်မှ စတင်သည်။
တောင်၏ ဧရိယာသည် ကာကွယ်စောင့်ရှောက်ထားသည့် အမျိုးသားဥယျာဉ်တစ်ခုအဖြစ် သတ်မှတ်ထားသဖြင့် တောင်ပေါ်တွင် တောင်တက်လမ်းအနည်းငယ်သာ ပြုလုပ်ထားသည်။
သို့သော်လည်း လမ်းများသည် နေ့တွင်းချင်း အတက်အဆင်းပြုလုပ်နိုင်လောက်အောင် လွယ်ကူမှု ရှိသည်။
အခြားသော လမ်ကြောင်းများမှာ ကြမ်းတမ်းပြီး ရှင်းလင်းမှု မရှိသည့်အတွက် ၂ ရက်၊ ၃ ရက် ကြာမြင့်နိုင်သည်။
ရုပ်ပုံများ ပြင်ပလင့်များ Hakusan - Japan Meteorological Agency - Japan Meteorological Agency Hakusan - Geological Survey of Japan ကိုးကား ကဏ္ဍ:ဂျပန်နိုင်ငံရှိ တောင်များ။
ခြေလေးချောင်း ( ) သည် ၂၀၂၀ မြန်မာ ဟာသဒရာမာ ဇာတ်ကားဖြစ်သည်။
အဆိုပါဇာတ်ကားသည် မြန်မာနိုင်ငံတွင် ဇာတ်အိမ်တည်ရန် ကြိုးပမ်းနေသည့် လူငယ်ဒါရိုက်တာတစ်ဦး၏ ခရီးစဉ်ဖြစ်ပြီး အကျင့်ပျက်ခြစားမှုနှင့် အစိုးရဆင်ဆာဖြတ်တောက်မှုများ၊ မြန်မာ့ရုပ်ရှင်လုပ်ငန်း၏ အခြေအနေများအပါအဝင် နိုင်ငံတွင်းရှိ ပြဿနာများကိုသရုပ်ဖော်ထားသည်။
၂၀၂၁ ခုနှစ် မြန်မာအာဏာသိမ်းမှု အပြီးတွင် ရုပ်ရှင်ထုတ်လုပ်သူနှင့် တွဲဖက်စာရေးဆရာမ မအိမ့်ကို စစ်အစိုးရ၏ ပစ်မှတ်အဖြစ် ၂၀၂၁ ခုနှစ် ဇွန်လတွင် ဖမ်းဆီးထိန်းသိမ်းခံခဲ့ရသည်။
သူမအား ၂၀၂၂ ခုနှစ် ဧပြီလတွင် အလုပ်ကြမ်းနှင့် ထောင်ဒဏ် ၃ နှစ် ချမှတ်ခဲ့သည်။
သရုပ်ဆောင်များ ခင်ခင်ဆု ဥက္ကာဒက်ခီ ကိုသူ ဝေဖန်မှု့များ ၂၅ ကြိမ်မြောက် Busan International Film Festival ၊ 74th Locarno Film Festival ၊ 20th New York Asian Film Festival နှင့် 2021 Vancouver International Film Festival တို့အပါအဝင် နိုင်ငံတကာရုပ်ရှင်ပွဲတော်များတွင် ပြသခဲ့ပြီး ပရိသတ်များ၏ အားပေးမှုကို ရရှိခဲ့သည်။
၎င်းအား 2021 Jakarta Film Week တွင် Global Feature Award of Special Mention Award ဆုအား ချီးမြှင့်ခဲ့သည်။
ကိုးကား ပြင်ပလင့်ခ်များ ကဏ္ဍ:၂၀၂၀ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:မြန်မာ ရုပ်ရှင်ဇာတ်ကားများ။
လိပ်ပြာစံအိမ် ( ) သည် နိုင်းနိုင်း၊ ဝတ်မှုံရွှေရည်၊ ဒေါင်း နှင့် ပြည့်ပြည့် တို့ ပါဝင်သရုပ်ဆောင်ထားသည့် ၂၀၁၉ ခုနှစ် မြန်မာ သရဲဇာတ်ကား ဖြစ်သည်။
Brave Empire Film Production မှ ထုတ်လုပ်သည့် အဆိုပါဇာတ်ကားသည် ၂၀၁၉ ခုနှစ်၊ ဖေဖော်ဝါရီ ၈ ရက်က မြန်မာနိုင်ငံ၌ ပြသခဲ့ပြီး တစ်နှစ်တာအတွင်း ဝင်ငွေအကောင်းဆုံး မြန်မာဇာတ်ကားများထဲမှ တစ်ကား ဖြစ်လာခဲ့သည်။
ဤဇာတ်ကားကို မြန်မာ၊ စင်ကာပူ၊ ထိုင်း၊ ဗီယက်နမ် နှင့် အခြားနိုင်ငံများတွင် ပြသခဲ့သည်။
လိပ်ပြာစံအိမ် သည် မြန်မာနိုင်ငံတွင် ကြောက်စရာအကောင်းဆုံး သရဲဇာတ်ကားများထဲမှ တစ်ကားအဖြစ် သတ်မှတ်ခံထားရပြီး ၎င်း၏ ဖျော်ဖြေမှု၊ ရုပ်ရှင်၊ အသံဒီဇိုင်းနှင့် နောက်ခံတေးဂီတတို့အတွက် အပြုသဘောဆောင်သော သုံးသပ်ချက်များ ရရှိခဲ့သည်။
ဤဇာတ်ကားသည် ရုံတင်ပြီး ကိုးရက်အတွင်း ရုံဝင်ငွေ သိန်းတစ်သောင်း ရရှိကာ Box Office ၌ သိသိသာသာ အောင်မြင်မှုရရှိခဲ့ပြီး တစ်နှစ်တာ ဝင်ငွေအကောင်းဆုံး မြန်မာရုပ်ရှင်ကား ဖြစ်လာခဲ့သည်။
ယနေ့အထိ၊ ၎င်းသည် ကမ္ဘာတစ်ဝှမ်းတွင် အမြတ်ငွေ ဒေါ်လာ ၄.၈ သန်း ရရှိခဲ့သည်။
အကျဉ်းချုပ် တစ်မူထူးခြားသော ရှေးဟောင်းဓာတ်ပုံများ ပါရှိသော ကိုလိုနီခေတ် ပုံစံ အိမ်ကြီးသို့ မိသားစု ၃ စု ပြောင်းရွှေ့နေထိုင်ခဲ့ကြသည်။
သူတို့ရောက်ချိန်မှစ၍ နာခံမှုမရှိသော ဇနီးမောင်နှံတို့၏သမီးသည် ထူးထူးခြားခြား ပြုမူလာခဲ့သည်။
သူမသည် တစ်နေကုန် အိပ်နေပြီး ညဘက်တွင် နိုးနေခဲ့သည်။
သူမ၏ ထူးဆန်းသော အမူအရာသည် စူးစမ်းချင်စိတ်ကို ဖြစ်ပေါ်စေသည်။
မိခင်တစ်ယောက်အနေဖြင့် သူမသည် ဤဒုက္ခအပြောင်းအလဲများကို ဖြေရှင်းရန် ကြိုးစားနေသည်။
ကြံစည်မှု နိုင်းနိုင်း မဂ္ဂဇင်း စာနယ်ဇင်း အယ်ဒီတာ အဖြစ် အောင်သူရ နှင့် ဇနီး မေ အဖြစ် ဝတ်မှုံရွှေရည် တို့နှင့်အတူ ၎င်းတို့၏ အထီးကျန် နေ‌ သော သမီးလေး သီရိ အဖြစ် ပြည့်ပြည့် နှင့်အတူ နိုင်းနိုင်းသည် အလုပ်သစ်အတွက် ရေနန်းချောင်းဆုံရှိ‌ သောအိမ်ဟောင်းသို့ ပြောင်းရွှေ့နေထိုင် ခဲ့သည်။
အိမ်သို့ရောက်သောအခါ အိမ်ပိုင်ရှင်ဖြစ်သူ ‌‌ေဒါင်း (ဓာတ်ပုံဆရာ) ၏ နံရံများတွင် အလှချိတ်ဆွဲထားသော မွေးစားသားလေးများနှင့်အတူ နံရံများတွင် အလှဆင်ထားသည့် ရှေးဟောင်းမှန်ဓာတ်ပုံများကို ကိုးကိုးက ထိမိသွားသည်။
ကြေးမုံဓာတ်ပုံနည်းပညာဟောင်းကို အသုံးပြု၍ ရိုက်ကူးထားသည့် ဓာတ်ပုံများသည် မူလပြသထားသည့်အတိုင်း ထားရန် ဆုံးဖြတ်ချက်ချရန် အောင်သူရ၏ အာရုံစူးစိုက်မှုကို စွဲဆောင်စေကာ အသက်နှင့် လိုက်ဖက်သည့် အရည်အသွေးကို ဖော်ထုတ်ပေးခဲ့သည်။
သရုပ်‌ဆောင်များ သီရိ ၏ ဖခင် အောင်သူရ အဖြစ် နိုင်းနိုင်း သီရီ၏မိခင် မေနှင်းအဖြစ် ဝတ်မှုန်ရွှေရည် ဓာတ်ပုံဆရာ အဖြစ် ‌ေဒါင်း သီရိ (ကလေးသရုပ်ဆောင်) အဖြစ် ပြည့်ပြည့ သီတာ (ကလေးသရုပ်ဆောင်) အဖြစ် တုန်တုန် ထွန်းမြ (ကလေးသရုပ်ဆောင်) အဖြစ် သုတ ကျော်ဇော် (ကလေးသရုပ်ဆောင်) အဖြစ် အောင်ခန့်ပိုင် နတ်ကတော် အဖြစ် ဦးလှအေး သီဟ အဖြစ် ဇွဲနန္ဒာ ဦးနန်ဒိယ အဖြစ် တာတာလေး သီရီ (ကျောင်းဆရာမ) အဖြစ် စိုးမိုးကြည် ထုတ်လုပ်မှု့ ဤဇာတ်ကားကို ဘန်ကောက်ကနေ မန္တလေးအထိ ရိုက်ကူးထားသည့် ထိုင်းဒါရိုက်တာ Chachai က ရိုက်ကူးထားသည်။
မြန်မာနိုင်ငံအပါအဝင် ပြင်ပ နိုင်ငံပေါင်း ၁၃ နိုင်ငံတွင် ပြသခဲ့သည်။
ထိုင်း၊ စင်ကာပူ၊ ဖိလစ်ပိုင်၊ ကမ္ဘောဒီးယား၊ ဂျပန်၊ အင်ဒိုနီးရှား၊ ဟောင်ကောင်၊ မလေးရှား၊ ထိုင်ဝမ်၊ ဘရူနိုင်း၊ ဗီယက်နမ်၊ လာအိုနှင့် အိန္ဒိယ နိုင်ငံတို့တွင်ပြသခဲ့သည်။
ဆုများနှင့် ဆန်ကာတင်စာရင်းများ ခုနစ် ဆုများ အမျိုးအစား ဆန်ကာတင် ရလဒ်2019Asian Academy Creative Awards (Regional) Best Feature Film The Only Mom Best Direction Chartchai Ketnust Best Actress in a Leading Role ဝတ်မှုန်ရွှေရည် Best Actress in a Supporting Role ပြည့်ပြည့် Best Cinematography Teerawat Rujenatham Best Theme Song "Until we meet again" Khin Poe Panchi Asian Academy Creative Awards (Grand Final) Best Actress in a leading Roleဝတ်မှုန်ရွှေရည်Best Actress in a Supporting Roleပြည့်ပြည့်မြန်မာ့ရုပ်ရှင်အကယ်ဒမီထူးချွန်ဆုအကောင်းဆုံးအမျိုးသမီးဆုဝတ်မှုန်ရွှေရည် ကိုးကား ပြင်ပလင့်ခ်များ Netflix ပေါ်ရှိ လိပ်ပြာစံအိမ် iQIYI ပေါ်ရှိ လိပ်ပြာစံအိမ် Flixi ပေါ်ရှိ လိပ်ပြာစံအိမ် ကဏ္ဍ:၂၀၁၉ ရုပ်ရှင်ဇာတ်ကားများ ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:ထိုင်း ရုပ်ရှင် ဒါရိုက်တာများ။
ဟိုတခတောင် (穂高岳, Hotaka-dake) သည် ဂျပန်နိုင်ငံ၊ ဂိဖုစီရင်စုရှိ တခယာမမြို့နှင့် နဂနိုစီရင်စုရှိ မဆွတ်မိုတိုမြို့တို့အကြား နယ်နိမိတ်ပေါ်တွင် တည်ရှိနေသည့် တောင်တစ်ခု ဖြစ်သည်။
ဤတောင်ကို "ဟိုတခဒခဲ" ဟုလည်း သိကြသည်။
အမြင့် ၃၁၉၀ မီတာ (၁၀၄၆၆ ပေ) ရှိသည်။
ဂျပန်နိုင်ငံ၏ ဟိဒတောင်တန်များတွင် ပါဝင်သည့် တောင်တစ်ခု ဖြစ်သည်။
ဤတောင်သည် ချူးဘု - ဆန်းဂခုအမျိုးသားဥယျာဉ်နယ်မြေအတွင်းတွင် ပါဝင်သည်။
ထို့အပြင် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်လည်း ထည့်သွင်းဖော်ပြခြင်းခံရသည်။
အခုဟိတခ၊ ခရဆဝ၊ ခိတဟိုတခ၊ မအဲဟိုတခနှင့် နိရှိဟိုတခ စသည့်တောင်ထိပ်များကို ဟိုတခတောင်များဟု ခေါ်ကြသည်။
အိုခုဟိုတခတောင်သည် ဤတောင်တန်းတွင် အမြင့်ဆုံးဖြစ်သည်သာမက နဂနိုစီရင်စုနှင့် ဂိဖုစီရင်စုရှိ တောင်များထဲတွင်လည်း အမြင့်ဆုံး ဖြစ်သည်။
ဟိုတခတောင်ကို "မြောက်ပိုင်းတောင်တန်းများ၏ ခေါင်းဆောင်"(北アルプスの盟主, Kita-Arupusu no Meishu) ဟု ရည်ညွှန်းပြောဆိုလေ့ရှိကြသည်။
တောင်ထိပ်များ အိုခုဟိုတခတောင် (奥穂高岳, Okuhotakadake) သည် ဟိုတခတောင်တန်းများတွင် အမြင့်ဆုံးတောင်ထိပ် ဖြစ်သည်။
ဤတောင်သည် ဂျပန်နိုင်ငံရှိ တောင်များထဲတွင် ဖူဂျီတောင်၊ ခိတတောင်တို့ပြီးပါက တတိယမြောက် အမြင့်ဆုံး ဖြစ်သည်။
ဤတောင်ထိပသည် ၃၁၉၀ မီတာ (၁၀၄၆၆ ပေ) ရှိသည်။
နဂနိုစီရင်စုနှင့် ဂိဖုစီရင်စုတို့တွင် အမြင့်ဆုံးတောင် ဖြစ်သည်။
ခရဆဝတောင် (涸沢岳, Karasawa-dake)သည် ခိတဟိုတခတောင်နှင့် ရှိရဒဲတောင်တက်လမ်းလို့အကြားတွင် တည်ရှိသည်။
ဟိုတခဒခဲတောင်ပေါ်တဲငယ်သည် ရှိရဒဲတောင်တက်လမ်းတွင် တည်ရှိသည်။
တောင်သည် ၃၁၁၀ မီတာ (၁၀,၂၀၃ ပေ) မြင့်သည်။
အမြင့် ၃၁၀၃ မီတာ (၁၀၈၀ ပေ) နေရာတွင် တောင်၏အမြင့်ကို တိုင်းတာသည့်နေရာ (triangulation point) ရှိသည်။
ခိတဟိုတခတောင် Takidani (滝谷)သည် ဟိုတခတောင်တန်းရှိ တောင်ထိပ်များထဲတွင် ဒုတိယအမြင့်ဆုံး ဖြစ်သည်။
အမြင့် ၃၁၀၆ မီာတ (၁၀၁၉၀ ပေ) ရှိသည်။
တောင်တန်း၏ မြောက်ဘက်ဆုံးတွင် တည်ရှိသည့်တောင်ဖြစ်သည်။
တောင်၏ အနောက်ဘက်တွင် တခိဒနိ Takidani (滝谷) ဟူသည့် ချိုင့်ဝှမ်းဒေသရှိပြီး ၎င်းနေရာသည် ကျောက်တောင်ထူထပ်သည့်နေရာဖြစ်ကာ လူသိများသည်။
တောင်ထိပ်၏ အနီးတွင် ခိတဟိုတခတောင်ပေါ်တဲငယ် ရှိသည်။
မအဲဟိုတခတောင် (前穂高岳, Maehotaka-dake) သည် ၃၀၉၀ မီတာ (၁၀,၁၃၈ ပေ) မြင့်သည်။
ဆွတ်ရိတောင်တက်လမ်း (吊り尾根, Tsuri-one) သည် မအဲဟိုတခတောင့်နှင့် အိုခုဟိုတခတောင်ကို ချိတ်ဆက်ပေးထားသည်။
တောင်၏ မြောက်ဘက်တွင် ခိတတောင်တက်လမ်း (北尾根, Kita-one) ရှိသည်။
အနောက်ဘက်သည် ကျောက်ဆောင်များထူထပ်ပြီး အိုခမတရှိရို (奥又白) တည်ရှိသည်။
ခိတတောင်တက်လမ်း၏ အစွန်းနေရာကို "ဘယောနော့ အတမ" (屏風の頭, Folding Screen Head) ဟု ခေါ်သည်။
အရှေ့မြောက်ဘက်တွင် အလွန်မတ်စောက်သည့် ချောက်ကမ်းပါးရှိပြီး ၁၀၀၀ မီတာ (၃၂၈၁ ပေ) အမြင့်ရှိသည်။
မယောဂျင်းတောင် (明神岳, Myōjin-dake) သည် ၂၉၃၁ မီတာ (၉၆၁၆ ပေ) အမြင့်ရှိသည်။
မအဲဟိုတခတောင်မှ တောင်ဘက်သို့ဆက်သွားသည့် တောင်တက်လမ်းပေါ်တွင် တည်ရှိသည်။
ဤတောင်ပတ်ဝန်းကျင်တွင် တောင်တက်လမ်းများစွာ ရှိသည်။
နိရှိဟိုတခတောင် (西穂高岳, Nishihotaka-dake) သည် ၂၉၀၉ မီတာ (၉၅၄၄ ပေ) မြင့်သည်။
အိုခုဟိုတခတောင်မှ အနောက်တောင်ဘက်သို့ဆက်သွားရသည့် တောင်တက်လမ်း၏ အဆုံးနားတွင် တည်ရှိသည်။
ဤတောင်ထိပ်သည် ဆင်တူသည့် ကျောက်တောင်ထိပ်များဖြင့် ဝန်းရံတည်ရှိနေသည့်အတွက် အမြင်ဖြင့် တောင်ထိပ်များကို ခွဲခြားသိရှိရန် ခက်ခဲသည်။
အအိနိုတောင် သည် ၂၉၀၇ မီတာ (၉၅၃၇ ပေ) မြင့်သည်။
ဤတောင်သည် အိုခုဟိုတခတောင်နှင့် နိရှိဟိုတခတောင်တို့အကြား တောင်တက်လမ်းကြောင်းပေါ်တွင် တည်ရှိသည်။
ဂမဒဖုဂျိ (蒲田富士, Gamadafuji) သည် ခရဆဝဒခဲတောင်၏ အနောက်ဘက်တွင် တည်ရှိနေသည့် တောင်ထိပ်တစ်ခု ဖြစ်သည်။
အမြင့် ၂၇၄၂ မီတာ (၈၉၉၆ ပေ) ရှိသည်။
ဆောင်းရာသီအချိန်တွင် အိုခဟိုတခတောင်ကို တက်ရောက်မည်ဆိုပါက ဤတောင်ထိပ်ကို ဖြတ်သန်းကာ တက်ရောက်ရမည် ဖြစ်သည်။
480px|Peaks of Mount Hotaka and Mount Yari of southern Hida Mountains (called "Northern Alps" in Japan) seen from Mount Hachimori (from east). သမိုင်းကြောင်း ၁၈၈၀ - သည် ဒေသခံမုဆိုး ခမိဂျောခမွန်းဂျိ နှင့်အတူ မယောဂျင်းတောင်သို့ တက်ရောက်ခဲ့သည်။
၁၈၉၃ - ခိယောဟိခိုတတဲသည် မအဲဟိုတခတောင်သို့ တက်ခဲ့သည်။
ထို့နောက်တွင် ဝေါ်တာဝက်စတန်သည်လည်း တက်ရောက်ခဲ့သည်။
ဝေါ်တာဝက်စတန်သည် ဂျပန်တောင်တန်များကို တက်ရောက်ခြင်းနှင့် ရှာဖွေစူးစမ်းခြင်း (၁၈၉၆) ဟူသည့် စာအုပ်ကို ထုတ်ဝေကာ ဂျပန်တောင်များအကြောင်း ကမ္ဘာသို့ မိတ်ဆက်ခဲ့သည်။
၁၉၀၆ - ဂွန်းဂျိအဘဲသည် အိုခုဟိုတခတောင်သို့ ပထမဆုံးအဖြစ် တက်ရောက်ခဲ့သည်။
၁၉၃၄၊ ဒီဇင်ဘာလ ၄ ရက် - တောင်တည်ရှိရာဒေသကို ချူးဘု - ဆန်းဂခုအမျိုးသားဥယျာဉ်နယ်မြေအဖြစ် သတ်မှတ်ခဲ့သည်။
တောင်တက်လမ်း ဟိုတခတောင်များသို့ များသောအားဖြင့် နှင်းများ ကြွင်းကျန်နေသည့်ကာလတွင် တက်ရောက်ကြသည်။
ဥပမာအားဖြင့် ဂိုးဒန်းဝိ (Golden Week) ကဲသို့သော အချိန်မျိုး ဖြစ်သည်။
တောင်ပေါ်သို့တက်ရာလမ်းကြောင်းများသည် နှင်းမကျတော့သည်ကာလတွင်ပင် အန္တရာယ်ရှိနေတတ်သည်။
နှင်းများသည် ပြိုဆင်းလာကာ အလွန်အမင်းအန္တရာယ်ရှိသည့် အခြေအနေမျိုးနှင့် ကြုံတွေ့ရနိုင်သည်။
တောင်တက်လမ်းများသည်လည်း ဖြတ်သန်းမရတော့ခြင်းများ ဖြစ်ပေါ်နိုင်ပြီး အထူးဂရုတစိုက်သွားလာရန် လိုအပ်သည်။
တောင်တက်လမ်းသည် ခရဆဝတွင် စတင်ပြီး အိုခုဟိုတခတောင်၊ မအဲဟိုတခတောင်နှင့် ဆွတ်ရိတောင်တက်လမ်း စသည်တို့ကို ချိတ်ဆက်ထားကာ "U" ပုံသဏ္ဌာန်ရှိသည့် တောင်တက်လမ်း ဖြစ်သည်။
အဘယ်ကြောင့်ဆိုသော တောင်တန်း၏ မြောက်ဘက်ခြမ်းတွင် နှင်းများသည် တစ်နှစ်ပတ်လုံး ကျန်ရှိနေသည့်အတွက် ဖြစ်သည်။
မြောက်ဘက်တွင်မူ ဒိုင်းခိရက်တို (daikiretto) ရှိ နက်စောက်သည့် အတက်အဆင်းလမ်းမှတဆင့် မိနမိတောင်(南岳, Minami-dake) ၊ အိုးဘမိတောင် (大喰岳, Ōbami-dake) များကို သွားရောက်နိုင်သည်။
ဤလမ်းကြောင်းသည် ယရိတောင်တွင် လမ်းဆုံးသည်။
တောင်ဘက်တွင်မူ တောင်တက်လမ်းသည် နိရှိဟိုတခတောင်မှတဆင့် အိုခုဟိုတခတောင်သို့၊ ထိုမှတဆင့် ယခဲတောင်သို့ သွားရောက်နိုင်သည်။
ဆွတ်ရိတောင်တက်လမ်းသည် အိုခုဟိုတခတောင်မှ မအဲဟိုတခတောင်သို့ သွားရောက်နိုင်သည်။
ဟိုတခတောင်ပေါ်တဲငယ် (穂高岳山荘, Hotakadake Sansō) မှ တဆင့် ဂိဖုစီရင်စုဘက်ခြမ်းသို့ ဆင်းမည်ဆိုပါက ရှိရဒဇဝလမ်းကြောင်း (白出沢, shiradezawa) မှ ဆင်းရမည် ဖြစ်သည်။
ထိုသို့မဟုတ်ပါက နိရှိဟိုတခ-ဒခဲဘေးတွင် ရှိသည့် ရှင်းဟိုတခကေဘယ်ကားကို စီးကာ အောက်ခြေရှိ လွင်ပြင်သို့ ရောက်ရှိနိုင်သည်။
အခြေခံအဆင့် အိုခုဟိုတခတောင် Kamikōchi ― ― ― ― Karasawa Cirque― Mount Okuhotaka Kamikōchi ― Lake Myōjin ― Tokusawa ― Panorama course (Byōbunoatama) ― Karasawa Cirque― Mount Okuhotaka (Note that in both cases the part from Karasawa to Mount Okuhotaka is actually more at the intermediate level) ခိတဟိုတခတောင် Kamikōchi ― Lake Myōjin ― Tokusawa ― Yokoo ― Karasawa Cirque― Mount Kitahotaka Shinhodaka Onsen ― Shinhotaka Ropeway ― Nishiho Mountain Cottage ― ― Nishihodoku Kamikōchi ― ― Nishiho Mountain Cottage ― Maruyama ― Nishihodoku အလယ်အလတ်အဆင့် မအဲဟိုတခတောင် - အိုခုဟိုတခတောင် Kamikōchi ― Dakesawa Mountain Hut ― ― Mount Maehotaka ― Mount Okuhotaka ဒခဲဆဝတောင်ပေါ်တဲမှ ခိမိခိုဒိုင်းရတဲ (Jūtarō New Road (重太郎新道, Jūtarō Shindō)) သို့ သွားရာလမ်ကြောင်းသည် ဂျပန်တောင်တန်းများရှိ တောင်တက်လမ်းများတွင် အမတ်စောက်ဆုံး ဖြစ်သည်။
ဤတောင်တက်လမ်းတွင် သောက်ရန်ရေလုံးဝမရှိပေ။
အိုခုဟိုတခတောင်နှင့် မအဲဟိုတခတောင်နှစ်ခုစလုံးကို တက်ရောက်နိုင်သည့် ခရဆဝမှတဆင့်တက်ရောက်ရသည့် ဤတောင်တက်လမ်းသည် လူကြိုက်အများဆုံး ဖြစ်သည်။
ကျွမ်းကျင်အဆင့် ယရိဟိုတခကန့်လန့်ဖြတ်လမ်းကြောင်း Mount Yari― ― ― ― ― Mount Kitahotaka ― Mount Karasawa ― Mount Okuhotaka ― ― Mount Aino ― Mount Nishihotaka ― Nishihodoku တောင်ပေါ်တဲငယ်များ တောင်တက်သများများ တည်းခိုနားနေရန်အတွက် ဟိုတခတောင်တွင် တောင်ပေါ်တဲငယ်များ များစွာရှိသည်။
၎င်းတို့မှာ - Northern Japanese Alps. Northern Japanese Alps Koya Yūkō-kai. Accessed June 28, 2008. ပြင်ပလင့်များ Topographic map (1:25,000) "Hotaka-dake, Japan" on Peakbagger ကိုးကား ကဏ္ဍ:ဂျပန်နိုင်ငံရှိ တောင်များ။
အာရိယာဒေဝီ (賢妃၊ တရုတ်: Xiánfēi; ဗီယက်နမ်: Hiền-phi; ကိုရီးယား: Hyeonbi (현비)) သည် အရှေ့အာရှယဉ်ကျေးမှုစက်ဝန်းတွင် သုံးသော တော်ဝင်တံဆိပ်နာမံတော်များဖြစ်သည်။
ဤဘွဲ့ကို ဘုရင်မင်းမြတ်၏ ဒုတိယအဆင့် ကိုယ်လုပ်တော်များဖြစ်သော အမျိုးသမီး အများအပြားအတွက် အသုံးပြုသည်။
တရုတ်၊ ဂျပန်၊ ကိုရီးယား၊ ဗီယက်နမ် စသည့် အရှေ့အာရှနိုင်ငံများ၏ တော်ဝင်စနစ်သည် မြန်မာနိုင်ငံနှင့် ကွဲပြားသည်။
မြန်မာနိုင်ငံသည် ဘုရင်မင်းမြတ်၏ မိဖုရားများနှင့် မောင်းမမိဿံအများစုအတွက် မိဖုရားဘွဲ့ကို အသုံးပြုထားသော်လည်း ကျန်လေးနိုင်ငံသည် ဆွေတော်မျိုးတော်အဆင့်ကို အလွန်တန်ဖိုးထားသောကြောင့် မိဖုရားတစ်ပါးတည်းသာ တည်ရှိပြီး အခြားသော မောင်းမမိဿံအားလုံးမှာ မိဖုရားထက် ရာထူးနိမ့်ပါးသည်။
တစ်နည်းဆိုရသော် ဤနိုင်ငံများတွင် ဘုရင်သည် တော်ဝင်နန်းတော်တစ်ခုလုံး၏ အကြီးအကဲဖြစ်သော မိဖုရား (ကိုရီးယား) သို့မဟုတ် ဧကရီ (တရုတ်၊ ဂျပန်၊ ဗီယက်နမ်) တစ်ပါးသာရှိသည်။
အခြားသော ကိုယ်လုပ်တော်များအားလုံးသည် မိဖုရား သို့မဟုတ် ဧကရီ၏ မောင်းမမိဿံများဖြစ်သောကြောင့် ကိုယ်လုပ်တော်များသည် ဘုရင်၏ နန်းမတော် မိဖုရားခေါင်ကြီးကဲ့သို့ "မိဖုရား" (သို့မဟုတ် "ဧကရီ") ဟူသော ဘွဲ့အမည်ကို ခေါ်ဆို၍မရနိုင်ပေ။
တရုတ် တန်းမင်းဆက် ဝေးအီးနွယ်စုမှ အာရိယာဒေဝီ (? – ၈၀၉) ယန်းနွယ်စုမှ အာရိယာဒေဝီ (? – ၈၄၀) မင်မင်းဆက် ရှန့်နွယ်စုမှ အာရိယာဒေဝီ (? – ၉၄၄) စုန့်မင်းဆက် ကောင်းနွယ်စုမှ အာရိယာဒေဝီ (? – ?) ‌ရှောင့်နွယ်စုမှ အာရိယာဒေဝီ (? – ၁၀၁၆) ဝေးအီးနွယ်စုမှ အာရိယာဒေဝီ (၁၀၈၀ – ၁၁၅၉) ဗီယက်နမ် လီမင်းဆက် လေးနွယ်စုမှ အာရိယာဒေဝီ (? – ?) ကဏ္ဍ:အရှေ့အာရှ ယဉ်ကျေးမှု၏ တော်ဝင်တံဆိပ်နာမံတော်များ။
မကြေးစည် () သည် ၂၀၂၂ ခုနှစ် မြန်မာ့ဒရာမာ ရုပ်မြင်သံကြား ဇာတ်လမ်းတွဲ တစ်ခု ဖြစ်သည်။
ဤဇာတ်လမ်းတွဲကို ဒါရိုက်တာ အောင်ဘပါဝါ၏ နောက်ဆုံးဖန်တီးရိုက်ကူးမှုဖြစ်သည်။
မင်းသိုက် ၏ "မ‌ကြေးစီ" စာအုပ်ကို ပြန်လည်ပြင်ဆင် ရိုက်ကူးထားခြင်းဖြစ်သည်။
MRTV-4 မှ အပိုင်း ၃၂ ပိုင်းကို ၂၀၂၂ ခုနှစ် ဖေဖော်ဝါရီ ၃ ရက်မှ မတ်လ ၁၈ ရက်အထိ တနင်္လာနေ့မှ သောကြာနေ့အထိ MRTV-4 တွင် ထုတ်လွှင့်ပြသခဲ့သည်။
သရုပ်ဆောင်များ နက္ခတ် အဖြစ် ဝေလင်းမောင် မေမီကိုကို အဖြစ် မ‌‌ြေးစည် ကျော်ထင် အဖြစ် ဟိန်းရတု မင်းနိုင် အဖြစ် လင်းမြတ် သူရမောင်ချို အဖြစ် အေးလွင် မိုးဝါ အဖြစ် ခွန်နေခြည်ချို သဇင် အဖြစ် ရှင်မင်းဆက် စန်းစန်း အဖြစ် သျှား မေခ အဖြစ် ဆုစန္ဒီယွန်း နွေး အဖြစ် ဆုဝတီ ဦးကျော်ဖေ အဖြစ် ညီညီမင်းထက် ဘသက်ရှည် အဖြစ် လူမုန်း ဦးလွန်းတင် အဖြစ် ဒေါင်ဝေ ပေါက်ကြည် အဖြစ် ကံပွင့် သံလုံး အဖြစ် မာန်ဟိန်း ကိုးကား ကဏ္ဍ:မြန်မာ ရုပ်သံဇာတ်လမ်းတွဲများ။
ဘုံပြတ်ဘမောင် သည် မြန်မာ အဖြူအမည်း ဒရာမာ ဇာတ်ကားဖြစ်ပြီး ၁၉၈၃ ခုနှစ်က ရိုက်ကူးခဲ့ပြီး မြတ်တင်အေး၊ ကော်လဂျင်နေဝင်း၊ ကျော်ဟိန်း၊ ဝင်းညွန့်၊ စံရှားတင်၊ ခင်သီတာထွန်းတို့ ပါဝင်သရုပ်ဆောင်ထားသည်။
သရုပ်‌ဆောင်များ ဆားပုလင်းနှင်းမောင်အဖြစ် ဗိုလ်မှူးကြီး နေဝင်း ဘမောင် အဖြစ် ကျော်ဟိန်း ဦးထင်ကျော် အဖြစ် ဝင်းညွှန့် ဒေါ်ခင်မျိုးတင့် အဖြစ် စံရှားတင် သင်းသင်း အဖြစ် ခင်သီတာထွန်း ကိုးကား ပြင်ပလင့်ခ်များ ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:၁၉၈၃ ရုပ်ရှင်ဇာတ်ကားများ ကဏ္ဍ:မြန်မာ အဖြူအမည်း ရုပ်ရှင်ဇာတ်ကားများ။
ပြည်နယ် ပြည်နယ်မြန်မာစာလူဦးရေ (၂၀၂၂)လူဦးရေသိပ်သည်း (၂၀၂၁)01Adanaအဒားနာ2,263,37302Adıyamanအဒူးယာမန်632,14803Afyonkarahisarအဖျုန်ကာရားဟိစရှ်744,17904Ağrıအားရူ524,06905Amasyaအမားစျာ335,33106Ankaraအန်ကာရာ5,747,32507Antalyaအန်းထလ်ယာ2,619,83208Artvinအားရ်တ်ဗင်169,54309Aydınအိုင်ဒွန်း1,134,03110Balıkesirဘာလူးကျေစီရှ်1,250,61011Bilecikဘီလေဂျစ်က်228,33412Bingölဘင်းဂိုလ်283,11213Bitlisဘစ်တ်လစ်352,27714Boluဘိုးလု320,01415Burdurဘူရ်ဒူရှ်273,71616Bursaဘူရ်စာ3,147,81817Çanakkaleကျာနတ်က်ကလေ557,27618Çankırıကျန်းကူရူ196,51519Çorumချိုရွန်း526,28220Denizliဒေနီးဇ်လီ1,051,05621Diyarbakırဒီးယာရ်ဘာကုရှ်1,791,37322Edirneဧဒီးရ်နေ412,11523Elazığဧလားဇူ588,08824Erzincanအယ်ရ်ဇင်ဂျန်း237,35125Erzurumအဲဇုရွန်756,89326Eskişehirဧစ်ခီးရှေဟီရ်898,36927Gaziantepဂါဇီးအန်တိပ်‌2,130,43228Giresunဂီရေးစွန်450,15429Gümüşhaneဂုမျူးရှာနေ150,11930Hakkâriဟာကျာရီး278,21831Hatayဟာထိုင်း1,670,71232Ispartaဥစဖာရ်ထာ445,67833Mersinမဲရ်စင်1,891,14534Istanbulအစ်စတန်ဘူလ်မြို့15,840,90035İzmirအီစ်ဇမစ်ရှ်4,425,78936Karsကရ်စ်281,07737Kastamonuကတ်စတားမိုနူ375,59238Kayseriကိုင်းစေရီ1,434,35739Kırklareliကုရ်ကလာရေလီ366,36340Kırşehirခုရ်ရှေဟီရ်242,94441Kocaeliကိုဂျဲလီ2,033,44142Konyaကုန်ယား2,277,01743Kütahyaကုတားဟျာ578,64044Malatyaမလားတျာ808,69245Manisaမနီးစာ1,456,62646Kahramanmaraşကားရာမမ္မာရာရှ်1,171,29847Mardinမားဒင်862,75748Muğlaမူးလာ1,021,14149Muşမူရှ်405,22850Nevşehirနေဗ်ရှေဟီရ်308,00351Niğdeနီးဒေ363,72552Orduအိုရ်ဒု760,87253Rizeရီဇေး345,66254Sakaryaအဒါပါဇားရူ1,060,87655Samsunစမ်စွန်း1,371,27456Siirtစီးအိရ်တ်331,98057Sinopစီးနုပ်218,40858Sivasစီးဗတ်စ်636,12159Tekirdağတေကျီးရ်ဒာ1,113,40060Tokatတိုးကတ်602,56761Trabzonထရတ်ဘ်ဇုန်816,68462Tunceliတွန်ဂျေးလီ83,64563Şanlıurfaရှန်လူးဥရ်ဖာ2,143,02064Uşakဥရှတ်က်373,18365Vanဗန်1,141,01566Yozgatယိုဇ်ဂတ်418,50067Zonguldakဇုန်းဂူလ်ဒတ်က်589,68468Aksarayအတ်က်စာရိုင်429,06969Bayburtဘိုင်းဘုရ်တ်85,04270Karamanကာရားမန်258,83871Kırıkkaleကုရွတ်က်ကားလေ275,96872Batmanဘတ်မန်626,31973Şırnakရှုရ်နတ်က်546,58974Bartınဘာရ်တွန်201,71175Ardahanအရ်ဒါးဟန်94,93276Iğdırဦးဒုရှ်203,15977Yalovaယားလိုဗာ291,00178Karabükကာရားဘျွတ်ကြ်249,28779Kilisခီးလစ်145,82680Osmaniyeဥတ်စမားနီယေ553,01281Düzceဒျုဇ်ဂျေး400,976။
ပါလက်စတိုင်းအား နိုင်ငံတကာမှ အသိအမှတ်ပြုမှု သည် ၂၀၂၅ ခုနှစ် စက်တင်ဘာလတွင် ပိုမိုအားကောင်းလာခဲ့သည်။
လက်ရှိတွင် ကုလသမဂ္ဂအဖွဲ့ဝင်နိုင်ငံ ၁၉၃ နိုင်ငံမှ ၁၅၇ နိုင်ငံသည် ပါလက်စတိုင်းနိုင်ငံ ကို အချုပ်အခြာအာဏာပိုင်နိုင်ငံအဖြစ် အသိအမှတ်ပြုခဲ့ကြပြီး ဖြစ်သည်။
United Nations A/67/L.28 General Assembly . 26 November 2012. ဤအရေအတွက်သည် ကုလသမဂ္ဂအဖွဲ့ဝင်နိုင်ငံအားလုံး၏ ၈၀ ရာခိုင်နှုန်းခန့်ရှိသည်။
ပါလက်စတိုင်းကို ၂၀၁၂ ခုနှစ်၊နိုဝင်ဘာလမှစ၍ ကုလသမဂ္ဂအထွေထွေညီလာခံမှ အဖွဲ့ဝင်မဟုတ်သော လေ့လာသူနိုင်ငံအဖြစ် သတ်မှတ်ခဲ့သည်။
ထိုသို့သတ်မှတ်ခံရပြီး ၁၃ နှစ်ကြာသော ၂၀၂၅ ခုနှစ်၊စက်တင်ဘာတွင် ပြင်သစ်နိုင်ငံ၏ ဦးဆောင်ကြိုးပမ်းမှုဖြင့် အနောက်နိုင်ငံအများအပြားသည် ပါလက်စတိုင်းအား နိုင်ငံတစ်ခုအဖြစ် အသိအမှတ်ပြုမှုသည် ပိုမိုခိုင်မာလာခဲ့သည်။
၂၀၂၅ ခုနှစ်၊စက်တင်ဘာ ၂၂ ရက် တွင် ပြင်သစ်နှင့်အတူ မော်နာကို၊လူဇင်ဘတ်၊မော်လတာ၊အင်ဒိုရာ တို့သည် အမေရိကန်နိုင်ငံ၊နယူးယောက်မြို့ရှိ ကုလသမဂ္ဂအစည်းအဝေး ၌ ပါလက်စတိုင်းကို နိုင်ငံအဖြစ် အသိအမှတ်ပြုခဲ့ကြသည်။
တစ်ဖက်တွင် ကုလသမဂ္ဂလုံခြုံရေးကောင်စီ၏ အမြဲတမ်းအဖွဲ့ဝင်ဖြစ်သော အမေရိကန်ပြည်ထောင်စုသည် ၎င်း၏ဗီတိုအာဏာကို အဆက်မပြတ်အသုံးပြု၍ ပါလက်စတိုင်း၏ အပြည့်အ၀ ကုလသမဂ္ဂအဖွဲ့ဝင်ဖြစ်မှုကို ပိတ်ဆို့ ဟန့်တားနေခဲ့သည်။
နောက်ခံအကြောင်းအရင်း ပါလက်စတိုင်းကို ၁၉၈၈ ခုနှစ် နိုဝင်ဘာလ ၁၅ ရက်နေ့တွင် ပါလက်စတိုင်းလွတ်မြောက်ရေးအဖွဲ့ (PLO) မှ နိုင်ငံတစ်ခုအဖြစ် တရားဝင်ကြေငြာခဲ့ပြီး၊ ပါလက်စတိုင်းနယ်မြေအနေဖြင့် နိုင်ငံ၏ အနောက်ဘက်ကမ်း (အရှေ့ဂျေရုဆလင်အပါအဝင်) နှင့် ဂါဇာကမ်းမြှောင်တို့အပေါ် အချုပ်အခြာအာဏာကို တောင်းဆိုခဲ့သည်။
၁၉၈၈ နှစ်ကုန်ပိုင်းတွင် ပါလက်စတိုင်းကို နိုင်ငံတစ်ခုအဖြစ် နိုင်ငံပေါင်း ၇၈ နိုင်ငံမှ အသိအမှတ်ပြုခဲ့ကြသည်။
ဆယ်စုနှစ်များစွာကြာမြင့်နေပြီဖြစ်သည့် အစ္စရေး-ပါလက်စတိုင်း ပဋိပက္ခကို ဖြေရှင်းရန် ကြိုးပမ်းမှုတွင် အစ္စရေးနှင့် ပါလက်စတိုင်းလွတ်မြောက်ရေးအဖွဲ့ PLO တို့သည် ၁၉၉၃ ခုနှစ်မှ ၁၉၉၅ ခုနှစ်အတွင်း အော်စလို သဘောတူညီချက်များကို လက်မှတ်ရေးထိုးခဲ့ပြီး ပါလက်စတိုင်းအာဏာပိုင် (PA) ကို ဂါဇာကမ်းမြှောင်တွင် ကိုယ်ပိုင်အုပ်ချုပ်ခွင့်ရ ယာယီအုပ်ချုပ်ရေးအဖြစ် ထူထောင်ကာ အနောက်ဘက်ကမ်း၏ ၄၀ ရာခိုင်နှုန်းခန့်ကို ဖန်တီးခဲ့ကြသည်။
Yitzhak Rabin လုပ်ကြံသတ်ဖြတ်ခံရပြီး Benjamin Netanyahu အာဏာရလာပြီးနောက် အစ္စရေးနှင့် PA အကြား စေ့စပ်ညှိနှိုင်းမှုများ ရပ်တန့်သွားကာ ပါလက်စတိုင်းတို့အား အစ္စရေးက အသိအမှတ်ပြုမှုမရှိတော့ပေ။
၂၀၁၁ ခုနှစ်တွင် ပါလက်စတိုင်းနိုင်ငံအား ယူနက်စကိုသို့ ထည့်သွင်းခဲ့သည်။
၂၀၁၂ ခုနှစ်တွင် ကုလသမဂ္ဂ အထွေထွေညီလာခံ၏ ဆုံးဖြတ်ချက်အမှတ် ၆၇/၁၉ ကို အဖွဲ့ဝင်နိုင်ငံပေါင်း ၁၃၈ နိုင်ငံမှ ထောက်ခံမဲဖြင့် လက်ခံခဲ့ပြီး၊ ပါလက်စတိုင်းအာဏာပိုင်အဖွဲ့ သည် "ပါလက်စတိုင်းနိုင်ငံ" ဟူသော အမည်ကို တရားဝင် စတင်အသုံးပြုခဲ့သည်။
၂၀၁၄ ခုနှစ် ဒီဇင်ဘာလတွင်၊ နိုင်ငံတကာရာဇ၀တ်ခုံရုံးသည် ပါလက်စတိုင်းအား ဤပြဿနာနှင့်ပတ်သက်သည့် အနာဂတ်တရားစီရင်ရေးဆိုင်ရာ ဆုံးဖြတ်ချက်များကို ထိခိုက်မှုမရှိစေဘဲ နိုင်ငံတစ်နိုင်ငံအဖြစ် အသိအမှတ်ပြုခဲ့သည်။
နိုင်ငံအများအပြားသည် ပဋိပက္ခအတွက် နှစ်နိုင်ငံဖြေရှင်းနည်းကို ထောက်ခံကြသည်။
ဂျီ ၂၀ ၏ အဖွဲ့ဝင်ဆယ့်ကိုးနိုင်ငံ (အာဂျင်တီးနား၊ ဩစတြေးလျ၊ ဘရာဇီး၊ ကနေဒါ၊ တရုတ်၊ ပြင်သစ်၊ အိန္ဒိယ၊ အင်ဒိုနီးရှား၊ မက္ကဆီကို၊ ရုရှား၊ ဆော်ဒီအာရေဗျ၊ တောင်အာဖရိက၊ တူရကီနှင့် ဗြိတိန်) နှင့် အမြဲတမ်းဖိတ်ကြားထားသည့် စပိန်တို့သည် ပါလက်စတိုင်းအား ပြည်နယ်တစ်ခုအဖြစ် အသိအမှတ်ပြုထားသည်။
ကျန်ငါးနိုင်ငံ (ဂျာမနီ၊ အီတလီ၊ ဂျပန်၊ တောင်ကိုရီးယားနှင့် အမေရိကန်)တို့ကမူ ပါလက်စတိုင်းကို အသိအမှတ်မပြုထားပေ။
၁၉၇၄ ခုနှစ် နိုဝင်ဘာလ ၂၂ ရက်နေ့တွင် ကုလသမဂ္ဂ အထွေထွေညီလာခံ ဆုံးဖြတ်ချက်အမှတ် ၃၂၃၆ တွင် ပါလက်စတိုင်းလူမျိုးများ၏ ကိုယ်ပိုင်ပြဌာန်းခွင့်၊ အမျိုးသားလွတ်လပ်ရေးနှင့် အချုပ်အခြာအာဏာတို့ကို အသိအမှတ်ပြုခဲ့သည်။
ပါလက်စတိုင်းလွတ်မြောက်ရေးအဖွဲ့ (PLO) ကို ပါလက်စတိုင်းပြည်သူများ၏ တစ်ဦးတည်းသော တရားဝင်ကိုယ်စားလှယ်အဖြစ် အသိအမှတ်ပြုပြီး ကုလသမဂ္ဂတွင် စောင့်ကြည့်လေ့လာသူအဆင့်ကို အသိအမှတ်ပြုခဲ့သည်။
PLO အတွက် "ပါလက်စတိုင်း" ဟူသော အမည်ကို ပါလက်စတိုင်း လွတ်လပ်ရေး ကြေငြာချက်ကို အသိအမှတ်ပြုသည့်အနေဖြင့် ၁၉၈၈ ခုနှစ်တွင် ကုလသမဂ္ဂက လက်ခံခဲ့သော်လည်း ကြွေးကြော်ထားသော နိုင်ငံသည် စနစ်အတွင်း တရားဝင် အဆင့်အတန်း မရှိသေးပေ။
၁၉၈၈ ခုနှစ်ကြေငြာပြီးနောက် မကြာမီတွင်၊ အာဖရိကနှင့် အာရှရှိ ဖွံ့ဖြိုးဆဲနိုင်ငံအများအပြားနှင့် ကွန်မြူနစ်နှင့် ဘက်မလိုက်သောနိုင်ငံများသည် ပါလက်စတိုင်း နိုင်ငံကို အသိအမှတ်ပြုခဲ့သည်။
အာရပ်အဖွဲ့ချုပ်နှင့် အစ္စလမ္မစ်ညီလာခံ (OIC) တို့သည် ဖိုရမ်နှစ်ခုစလုံးတွင် အဖွဲ့ဝင်နိုင်ငံတစ်နိုင်ငံအဖြစ် လက်ခံထားသည့် ပါလက်စတိုင်းနှင့် အသိအမှတ်ပြုမှု၊ ထောက်ခံမှု၊ စည်းလုံးညီညွတ်မှုဆိုင်ရာ ကြေညာချက်များကို ချက်ချင်းထုတ်ပြန်ခဲ့သည်။
၁၉၈၉ ခုနှစ် ဖေဖော်ဝါရီလတွင် ကုလသမဂ္ဂ လုံခြုံရေးကောင်စီတွင် နိုင်ငံပေါင်း ၉၄ နိုင်ငံက ပါလက်စတိုင်းနိုင်ငံသစ်ကို အသိအမှတ်ပြုခဲ့သည်။
ထို့ကြောင့် ၎င်း သည် နောက်ပိုင်းတွင် ကုလသမဂ္ဂနှင့် ချိတ်ဆက်ထားသော အေဂျင်စီများစွာတွင် နိုင်ငံတစ်နိုင်ငံအဖြစ် အဖွဲ့ဝင်ဖြစ်ရန် ကြိုးပမ်းခဲ့သည်။
၁၉၈၉ ခုနှစ် ဇွန်လတွင် PLO သည် ၁၉၄၉ ခုနှစ် ဂျီနီဗာသဘောတူညီချက်များကို ဆွစ်ဇာလန်အစိုးရထံ တင်သွင်းခဲ့သည်။
သို့သော်လည်း ပါလက်စတိုင်းနိုင်ငံအဖြစ် သတ်မှတ်ခြင်းဆိုင်ရာ မေးခွန်းအား နိုင်ငံတကာအသိုင်းအဝိုင်းအတွင်း မဖြေရှင်းနိုင်သေးသောကြောင့် တင်သွင်းစာသည် အဆုံးအဖြတ်ပြုလုပ်နိုင်ခြင်း မရှိခဲ့ပေ။
ထို့ကြောင့် ၁၉၈၉ ခုနှစ် နိုဝင်ဘာလတွင် အာရပ်အဖွဲ့ချုပ်သည် PLO အား လွတ်လပ်သောပါလက်စတိုင်းအစိုးရအဖြစ် တရားဝင်အသိအမှတ်ပြုရန် အထွေထွေညီလာခံဆုံးဖြတ်ချက်တစ်ရပ်ကို အဆိုပြုခဲ့သည်။
သို့သော်လည်း အဆိုပါမူကြမ်းသည် အမေရိကန်၏ဖိအားကြောင့် ပျက်ပြယ်သွားခဲ့သည်။
စိန်ခေါ်မှုများ ပါလက်စတိုင်းသည် အရှေ့ဂျေရုဆလင်၊ အနောက်ဘက်ကမ်း နှင့် ဂါဇာတို့ကို ၎င်းတို့၏ပိုင်နက်နယ်မြေများဟု သတ်မှတ်ထားကြသည်။
ထိုနေရာ အများစု ကို အစ္စရေးက ၁၉၆၇ ခုနှစ် တွင် ၆ ရက်ကြာ စစ်ပွဲ ဖြင့် သိမ်းပိုက်ထားသည်။
ယင်းအပြင် အနောက်ဘက်ကမ်း နှင့် ဂါ‌ဇာကမ်းမြောင် တို့ကို အစ္စရေးက ၁၉၄၈ ခုနှစ်၊ လွတ်လပ်ရေးရပြီးကတည်းက ပိုင်းခြားထားခဲ့သည့်အတွက် ပထဝီဝင်အနေအထားအရ ထိုနေရာနှစ်ခုသည် သီးခြားစီဖြစ်နေသည်။
လက်ရှိ ဂါဇာ ၏ အခြေအနေသည် ၂၀၂၃ ခုနှစ် အောက်တိုဘာ ဟားမတ်စ်အဖွဲ့ တိုက်ခိုက်မှုကြောင့်ဖြစ်ပေါ်ခဲ့သည့် တိုက်ပွဲကြောင့် အဆိုးရွားဆုံးပျက်ဆီးမှုများ ဖြစ်ပေါ်နေသည်။
အသိအမှတ်ပြုမှုများ ကုလသမဂ္ဂအဖွဲ့ဝင် ၁၉၃ နိုင်ငံအနက် အောက်ပါ ၁၅၇ နိုင်ငံသည် ပါလက်စတိုင်းအား နိုင်ငံအဖြစ် အသိအမှတ်ပြုထားပါသည်။
ကိုးကား ကဏ္ဍ:ပါလက်စတိုင်းနိုင်ငံ။
၁၉၂၀ ပြည့်နှစ် ပထမကျောင်းသားသပိတ် ဖြစ်ပေါ်ခဲ့သည့်အချိန်မှ ၁၉၃၅ ခုနှစ် အထိ (၁၅) နှစ်တာကာလတွင်း ရန်ကုန်တက္ကသိုလ်၌ ကျောင်းသားလှုပ်ရှားမှု မရှိခဲ့ပေ။
အမျိုးသားရေးစိတ်ဓာတ်ရှိသည့် သပိတ်မှောက်ကျောင်းသားများက မိမိဆန္ဒအရ ကျောင်းထွက်သွားပြီး ဖြစ်သည်။
အသစ်ရောက်ရှိလာသည့် ကျောင်းသားများကလည်း သပိတ်မှောက်ကျောင်းသားများ ပညာရေးခရီး မဖြောင့်မဖြူးဖြစ်သွားသည်ကို မြင်တွေ့ရသဖြင့် လုံးဝမလှုပ်ရှားရဲသည့် အခြေအနေတွင် ရှိနေခဲ့သည်။
ထိုအချိန်တွင် တက္ကသိုလ်အာဏာပိုင်များက တက္ကသိုလ်ကျောင်းသား များကို ခွဲခြားဆက်ဆံကြသည်။
အလိုတော်ရိကျောင်းသားများကို အခွင့်အရေး ပေးပြီး မြှောက်စားသည်။
အလိုတော်ရိမဟုတ်သည့် ကျောင်းသားများကို ဖိနှိပ်ချုပ်ချယ်သည်။
ဘွဲ့ရပြီး ထောက်ခံစာရေးပေးသည့် အချိန်မှာပင် နှစ်မျိုး ခွဲခြားရေးပေးသည်။
အလိုတော်ရိကျောင်းသားများကို ICS ရာထူး၊ ရဲအရာရှိ ရာထူး၊ BOC အရာရှိကြီး ရာထူးများရရှိအောင် ထောက်ခံစာကို သာသာထိုးထိုး ရေးပေးပြီး၊ အလိုတော်ရိမဟုတ်သည့် ကျောင်းသားများကို ထောက်ခံစာ တစ်မျိုး ရေးပေးသည်။
ထိုထောက်ခံစာနှင့် အလုပ်လျှောက်လျှင် နယ်မြို့လေး တစ်မြို့၌ပင် ကျောင်းဆရာအလုပ်ရရန် ခက်ခဲသည်။